КОМИ РЕСПУБЛИКАСА ЮРАЛЫСЬЛӦН  
ИНДӦД

**Коми Республикаса Юралысьлӧн, Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” юӧртан-телекоммуникация везйын, лыддьӧгъяс вынсьӧдӧм йылысь**

“Канму органъяслӧн да меставывса асвеськӧдлан органъяслӧн удж нуӧдӧм йылысь юӧр дорӧ судзсянлун могмӧдӧм йылысь” Федеральнӧй оланпас серти, “Коми Республикаса канму органъяслӧн удж нуӧдӧм йылысь юӧр дорӧ судзсянлун могмӧдан юкӧнын ӧткымын юалӧм йылысь” Коми Республикаса Оланпаслӧн 3 статьяса 3 пункт серти шуа:

1. Вынсьӧдны:

1) Коми Республикаса Юралысьлӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” юӧртан-телекоммуникация везйын, лыддьӧг 1 №-а содтӧд серти;

2) Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” юӧртан-телекоммуникация везйын, лыддьӧг 2 №-а содтӧд серти.

2. Урчитны, мый “Ӧтуввез” юӧртан-телекоммуникация везйын юӧр йӧзӧдӧмысь кывкутӧны:

1) тайӧ Индӧдлӧн 1 пунктса 1 пунктулын индӧм юӧр серти – Коми Республикаса Юралысьлӧн Администрация;

2) тайӧ Индӧдлӧн 1 пунктса 2 пунктулын индӧм юӧр серти – Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяс.

3. Урчитны, мый Коми Республикаса Юралысьлӧн удж нуӧдӧм йылысь юӧрсӧ, кутшӧмӧс корӧны бумага вылын либӧ юӧрӧн, мый гижӧма компьютерын юӧр чукӧртан устройство вылӧ (компьютернӧй жёсткӧй диск, USB-накопитель, дискӧвӧй массив да с.в.), сетӧ Коми Республикаса Юралысьлӧн Администрация сыӧн урчитӧм пӧрадок серти.

4. Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяс вермӧны примитны помшуӧм сы серти, медым сетны позянлун йӧзӧдны восьса мыччӧдъясӧн “Ӧтуввез” юӧртан-телекоммуникация везйын тайӧ Индӧдлӧн 1 пунктса 2 пунктулын индӧм юӧрсӧ да мукӧд юӧр, кутшӧмӧс лӧсьӧдӧма либӧ кутшӧм воис на дорӧ удж нуӧдігӧн, “Коми Республикаса олӧмӧ пӧртысь власьт системаын органъясӧн налӧн удж нуӧдӧм йылысь ставлы вӧдитчыны позяна юӧр быть йӧзӧдӧмын ӧткымын юалӧм йылысь, мый артмӧдӧма индӧм органъясӧн либӧ кутшӧм воӧма на дорӧ Россия Федерациялӧн веськӧдланторъяс серти уджмогъяс да Россия Федерациялӧн да Россия Федерацияса субъектъяслӧн ӧтувъя веськӧдланторъяс серти Россия Федерациялысь уджмогъяс олӧмӧ пӧртігӧн, кутшӧмъясӧс сетӧма Россия Федерацияса субъектъяслы збыльмӧдӧм вылӧ, мый йӧзӧдӧма “Ӧтуввез” юӧр да телекоммуникационнӧй везйын восьса мыччӧдъясӧн” Коми Республикаса Веськӧдлан котырлӧн 2014 во лӧддза-номъя тӧлысь 30 лунся 250 №-а шуӧмӧн урчитӧм формаын да пӧрадок серти.

5. Лыддьыны вынтӧмӧн:

1) “Коми Республикаса Юралысьӧн лӧсьӧдӧм Коми Республикаса канму органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” везйын, лыддьӧг вынсьӧдӧм йылысь” Коми Республикаса Юралысьлысь 2010 во ода-кора тӧлысь 7 лунся 67 №-а Индӧд;

2) “Коми Республикаса Юралысьӧн лӧсьӧдӧм Коми Республикаса канму органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” везйын, лыддьӧг вынсьӧдӧм йылысь” Коми Республикаса Юралысьлӧн 2010 во ода-кора тӧлысь 7 лунся 67 №-а Индӧдӧ вежсьӧмъяс пыртӧм йылысь” Коми Республикаса Юралысьлысь 2010 во сора тӧлысь 1 лунся 93 №-а Индӧд;

3) Коми Республикаса Юралысьлӧн ӧткымын индӧдӧ вежсьӧмъяс пыртӧм йылысь” Коми Республикаса Юралысьлысь 2011 во урасьӧм тӧлысь 25 лунся 20 №-а Индӧд;

4) “Коми Республикаса Юралысьӧн лӧсьӧдӧм Коми Республикаса канму органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” везйын, лыддьӧг вынсьӧдӧм йылысь” Коми Республикаса Юралысьлӧн 2010 во ода-кора тӧлысь 7 лунся 67 №-а Индӧдӧ вежсьӧмъяс пыртӧм йылысь” Коми Республикаса Юралысьлысь 2014 во сора тӧлысь 29 лунся 71 №-а Индӧд.

6. Тайӧ Индӧдсӧ збыльмӧдӧм бӧрся видзӧдны Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслы, кодъяс йӧзӧдӧны юӧрсӧ “Ӧтуввез” юӧртан-телекоммуникация везйын.

7. Тайӧ Индӧдыс вынсялӧ сійӧс кырымалан лунсянь.

Коми Республикаса Юралысь С. Гапликов

Сыктывкар

2016 вося кӧч тӧлысь 27 лун

117 №

ВЫНСЬӦДӦМА

Коми Республикаса Юралысьлӧн

2016 во кӧч тӧлысь 27 лунся 117 №-а Индӧдӧн

(1 №-а содтӧд)

Коми Республикаса Юралысьлӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” юӧртан-телекоммуникация везйын,

**ЛЫДДЬӦГ**

|  |  |  |
| --- | --- | --- |
| Д/в№ | Юӧрлӧн сюрӧс | Йӧзӧдан тшӧкыдлун |
| 1 | 2 | 3 |
| 1. | Коми Республикаса Юралысьлӧн ов, ним, вич | Видзӧны кадлы лӧсялӧмӧн |
| 2. | Коми Республикаса Юралысь йылысь дженьыд биографическӧй справка (сы лыдын тӧдӧмлун тшупӧд, водзын босьтан чинъяс) | Видзӧны кадлы лӧсялӧмӧн |
| 3. | Коми Республикаса Юралысьлӧн электроннӧй пошта инпас | Видзӧны кадлы лӧсялӧмӧн |
| 4. | Коми Республикаса Юралысьлӧн уджмогъяс (сы лыдын могъяс, уджъяс) опишитӧм | Коми Республикаса нормативнӧй инӧда актлӧн вынсялан лунсянь 5 уджалан лун чӧжӧн |
| 5. | Коми Республикаса Юралысьлысь уджмогъяс (сы лыдын могъяс, уджъяс) урчитысь Коми Республикаса оланпасъяс да Коми Республикаса мукӧд нормативнӧй инӧда акт лыддьӧг (<http://law.rkomi.ru/> вылӧ гиперссылка) | Коми Республикаса нормативнӧй инӧда акт кырымалан лунсянь 10 уджалан лун чӧжӧн |
| 6. | Коми Республикаса Юралысьлӧн, сылӧн гӧтырлӧн да тыр арлыдтӧм челядьлӧн чӧжӧс, рӧскод, эмбур да эмбур сяма кӧсйысьӧмъяс йылысь тӧдмӧгъяс | “Коррупциялы паныд удж нуӧдан юалӧмъяс” Россия Федерацияса Президентлӧн 2013 во сора тӧлысь 8 лунся 613 №-а Индӧдӧн урчитӧм кадколастъясӧ |
| 7. | Коми Республикаса Юралысьлӧн пошта инпас | Видзӧны кадлы лӧсялӧмӧн |
| 8. | Коми Республикаса Юралысьлӧн телефон номер | Видзӧны кадлы лӧсялӧмӧн |
| 9. | Коми Республикаса Юралысьлӧн пресс-службаса телефон номер, электроннӧй пошта инпас | Видзӧны кадлы лӧсялӧмӧн |
| 10. | Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслӧн тырвыйӧ да/либӧ дженьдӧдӧм нимъяс лыддьӧг | Видзӧны кадлы лӧсялӧмӧн |
| 11. | Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслысь, организацияяслысь уджмогъяс, могъяс да уджъяс урчитысь нормативнӧй инӧда актъяслӧн текстъяс (<http://law.rkomi.ru/> вылӧ гиперссылка) | Коми Республикаса нормативнӧй инӧда акт примитан лунсянь 10 уджалан лун чӧжӧн |
| 12. | Коми Республикаса Юралысьӧн нуӧдан мероприятиеяс лыддьӧг | Видзӧны кадлы лӧсялӧмӧн |
| 13. | Коми Республикаса Юралысьӧн нуӧдны индӧм мероприятиеяслӧн анонсъяс | Мероприятие заводиттӧдз 1 уджалан лун чӧжӧн |
| 14. | Коми Республикаса Юралысьӧн нуӧдӧм мероприятиеяслӧн кывкӧртӧдъяс | Официальнӧй мероприятие помалан лунсянь 1 уджалан лун чӧжӧн |
| 15. | Коми Республикаса Юралысьлӧн официальнӧй визитъяс йылысь да удж кузя ветлӧмъяс йылысь тӧдмӧгъяс | Видзӧны кадлы лӧсялӧмӧн |
| 16. | Коми Республикаса Юралысьӧн участвуйтӧмӧн официальнӧй мероприятиеяслӧн аудио- да видеозаписьяс | Официальнӧй мероприятие помалан лунсянь 1 уджалан лун чӧжӧн |
| 17. | Коми Республикаса Юралысьлӧн официальнӧй выступление да заявление текстъяс | Выступление (заявление) бӧрын 1 уджалан лун чӧжӧн |
| 18. | Коми Республикаса Юралысьлӧн войтыркостса ӧтувъя уджын участвуйтӧм йылысь юӧр | Видзӧны кадлы лӧсялӧмӧн |
| 19. | Коми Республикаса Юралысьлӧн нормативнӧй инӧда да мукӧд акт текстъяс (<http://law.rkomi.ru/> вылӧ гиперссылка) | Коми Республикаса Юралысьлысь нормативнӧй инӧда либӧ мукӧд акт кырымалан лунсянь 10 уджалан лун чӧжӧн |
| 20. | Коми Республикаса Юралысьлысь нормативнӧй инӧда да мукӧд акт ёрдӧн вынтӧмӧн шуӧм йылысь тӧдмӧгъяс | Коми Республикаса Юралысьлы ёрд помшуӧм воан лунсянь 5 уджалан лун чӧжӧн |
| 21. | Коми Республикаса Юралысьлӧн оланпас пыртан удж серти во вылӧ ылӧса план | Видзӧны кадлы лӧсялӧмӧн |
| 22. | Коми Республикаса оланпастэчас да мукӧд нормативнӧй инӧда акт бала текстъяс, кутшӧмъясӧс пыртіс Коми Республикаса Юралысь Коми Республикаса Каналан Сӧветӧ | Коми Республикаса Каналан Сӧветӧ бала ыстан лунсянь 5 уджалан лун чӧжӧн |
| 23. | Коми Республикаса Юралысьлысь нормативнӧй инӧда актъяс да мукӧд помшуӧм обжалуйтан пӧрадок опишитӧм | Видзӧны кадлы лӧсялӧмӧн |
| 24. | Коми Республикаса Юралысьлысь удж ладмӧдысь актъяс лыддьӧг гражданалӧн (торъя йӧзлӧн) шыӧдчӧмъясӧн, сы лыдын организацияяслӧн (юридическӧй кывкутысьяслӧн), ӧтйӧза ӧтувъяслӧн шыӧдчӧмъясӧн | Видзӧны кадлы лӧсялӧмӧн |
| 25. | Оланпасъяс серти да мукӧд нормативнӧй инӧда акт серти Коми Республикаса Юралысьӧн видлалӧм вылӧ босьтан шыӧдчӧмъяслӧн, заявлениеяслӧн да мукӧд документлӧн урчитӧм формаяс | Видзӧны кадлы лӧсялӧмӧн |
| 26. | Гражданаӧс (торъя йӧзӧс), сы лыдын организацияясӧс (юридическӧй кывкутысьясӧс), ӧтйӧза ӧтувъясӧс Коми Республикаса Юралысьӧн примитан пӧрадок опишитӧм | Видзӧны кадлы лӧсялӧмӧн |
| 27. | Коми Республикаса Юралысь дорӧ шыӧдчӧмъяс видлалан кывкӧртӧдъяс йылысь ӧтувтӧм юӧр | Видзӧны кадлы лӧсялӧмӧн |
| 28. | Ӧтувъя юалӧмъяс серти, сы лыдын юӧр сетӧм йылысь запросӧн торъя йӧзлысь да юридическӧй кывкутысьяслысь шыӧдчӧмъяс Коми Республикаса Юралысьӧн примитан пӧрадок ладмӧдысь нормативнӧй инӧда актъяслӧн текстъяс | Видзӧны кадлы лӧсялӧмӧн |
| 29. | Тэчас юкӧдувса юрнуӧдысьлӧн либӧ мӧд чина мортлӧн ов, ним, вич, коді уджмогъяс серти котыртӧ Коми Республикаса Юралысь дорӧ йӧзӧс примитӧмсӧ да могмӧдӧ налысь шыӧдчӧмъяс видлалӧмсӧ | Видзӧны кадлы лӧсялӧмӧн |
| 30. | Коми Республикаса Юралысьӧн шыӧдчӧмъяс примитӧм да видлалӧм йылысь юӧр тӧдмалӧм вылӧ справка сетан телефон номер | Видзӧны кадлы лӧсялӧмӧн |
| 31. | Коми Республикаса Юралысьӧн гражданаӧс (торъя йӧзӧс), сы лыдын организацияясӧс (юридическӧй кывкутысьясӧс), ӧтйӧза ӧтувъясӧс примитан кад йылысь юӧр | Видзӧны кадлы лӧсялӧмӧн |
| 32. | Коми Республикаса Юралысьӧн гражданалысь (торъя йӧзлысь), сы лыдын организацияяслысь (юридическӧй кывкутысьяслысь), ӧтйӧза ӧтувъяслысь шыӧдчӧмъяс видлалан пӧрадок опишитӧм | Видзӧны кадлы лӧсялӧмӧн |
| 33. | Йӧзкотырӧн видлалӧм нуӧдан пӧрадок, кадколастъяс да формаяс, кутшӧмъясӧс урчитӧ Коми Республикаса Юралысь | Видзӧны кадлы лӧсялӧмӧн |
| 34. | Коми Республикаса Юралысьлӧн нормативнӧй инӧда акт балаяс (“Ӧтуввез” юӧртан-телекоммуникация везйын Коми Республикаса олӧмӧ пӧртысь власьт системаын органъяслӧн официальнӧй сайтъяс вылын лӧсялана юкӧдъяс вылӧ гиперссылкаяс список) | “Коми Республикаса Юралысьлысь нормативнӧй инӧда акт балаяс лӧсьӧдӧм да найӧс йӧзкотырӧн видлалан бӧртасъяс йылысь юӧр йӧзӧдан пӧрадок йылысь” Коми Республикаса Юралысьлӧн 2014 во ӧшым тӧлысь 23 лунся 138 №-а Индӧдӧн урчитӧм кадколастъясӧ |
| 35. | Коми Республикаса Юралысьлысь нормативнӧй инӧда акт балаяс серти йӧзкотыркӧд сёрнитан бӧртасъяс йылысь да найӧс видлалан бӧртасъяс йылысь юӧр (“Ӧтуввез” юӧртан-телекоммуникация везйын Коми Республикаса олӧмӧ пӧртысь власьт системаын органъяслӧн официальнӧй сайтъяс вылын лӧсялана юкӧдъяс вылӧ гиперссылкаяс список) | “Коми Республикаса Юралысьлысь нормативнӧй инӧда акт балаяс дасьтӧм йылысь да найӧс йӧзкотырӧн видлалан бӧртасъяс йылысь юӧр восьтан пӧрадок йылысь” Коми Республикаса Юралысьлӧн 2014 во ӧшым тӧлысь 23 лунся 138 №-а Индӧдӧн урчитӧм кадколастъясӧ |
| 36. | Коррупциялы паныд удж нуӧдан юкӧнын нормативнӧй инӧда да мукӧд акт лыддьӧг:  а) федеральнӧй оланпасъяслӧн, Россия Федерацияса Президентлӧн индӧдъяслӧн, Россия Федерацияса Веськӧдлан котырлӧн шуӧмъяслӧн, войтыркостса инӧда актъяслӧн гиперссылкаяс список;  б) ёрд актъяслӧн гиперссылкаяс список | Видзӧны кадлы лӧсялӧмӧн |
| 37. | Коми Республикаса Юралысьлӧн медшӧр лист бок вылын меститӧм “коррупциялы паныд удж” юкӧд | Видзӧны кадлы лӧсялӧмӧн |
| 38. | Коррупциялы паныд юкӧнын методическӧй материалъяс:  а) методическӧй рекомендацияяс;  б) оланпастэчас гӧгӧрвоӧдӧмӧн письмӧяс;  в) ведомствокостса сӧвещаниеяслӧн сёрнигижӧдъясысь выпискаяс, кытчӧ пырӧны оланпастэчас гӧгӧрвоӧдӧм серти рекомендацияяс | Видзӧны кадлы лӧсялӧмӧн |
| 39. | Коррупция лоӧмторъяс йылысь юӧртӧмъяс вылӧ вочавидзан йитчанногъяс (торйӧдӧм телефон номерӧн, электроннӧй пошта инпасӧн вӧдитчӧмӧн) | Видзӧны кадлы лӧсялӧмӧн |
| 40. | Медводдза во джынйысь да отчётнӧй воысь нормативнӧй инӧда актъяс да налӧн балаяс серти коррупциялы паныд экспертиза нуӧдӧм кузя Коми Республикаса Юралысьлӧн уджалан бӧртасъяс йылысь ӧтувтӧм кывкӧрталан отчёт | Медводдза во джынйысь – мунан вося сора тӧлысь 20 лунӧдз, воысь – отчётнӧй бӧрын мунысь волӧн урасьӧм тӧлысь 20 лунӧдз |
| 41. | Медводдза во джынйысь да отчётнӧй воысь Коми Республикаса Юралысьлӧн нормативнӧй инӧда актъяс да налӧн балаяс серти коррупциялы паныд экспертиза нуӧдӧм кузя асшодъя экспертъяслӧн уджалан бӧртасъяс йылысь отчёт | Медводдза во джынйысь – мунан вося сора тӧлысь 20 лунӧдз, воысь – отчётнӧй бӧрын мунысь волӧн урасьӧм тӧлысь 20 лунӧдз |
| 42. | Нормативнӧй инӧда акт балаяс серти коррупциялы паныд нуӧдан асшодъя экспертиза юкӧнын уджалан пӧрадок да бӧртасъяс | Медводдза во джынйысь – мунан вося сора тӧлысь 20 лунӧдз, воысь – отчётнӧй бӧрын мунысь волӧн урасьӧм тӧлысь 20 лунӧдз |
| 43. | Нормативнӧй инӧда акт балаын коррупция артман подувъяса положениеяс бырӧданногъяс йылысь вӧзйӧмъяс (сэк, кор эрдӧдӧма) | Медводдза во джынйысь – мунан вося сора тӧлысь 20 лунӧдз, воысь – отчётнӧй бӧрын мунысь волӧн урасьӧм тӧлысь 20 лунӧдз |
| 44. | Восьсалун принцип збыльмӧдӧм серти юкӧд | Видзӧны кадлы лӧсялӧмӧн |
| 45. | Тшӧкыда сетан юалӧмъяс | Видзӧны кадлы лӧсялӧмӧн |
| 46. | Коррупциялы паныд асшодъя экспертизалӧн бӧртасъяс серти экспертнӧй кывкӧртӧдъяс Россияса юстиция министерстволӧн 2011 во йирым тӧлысь 21 лунся 363 №-а тшӧктӧдӧн вынсьӧдӧм кывкӧртӧд форма серти | Отчётнӧй квартал бӧрын мунысь тӧлысся 20 лунӧдз |

ВЫНСЬӦДӦМА

Коми Республикаса Юралысьлӧн

2016 во кӧч тӧлысь 27 лунся 117 №-а Индӧдӧн

(2 №-а содтӧд)

Коми Республикаса олӧмӧ пӧртысь власьт системаын Коми Республикаса Юралысьлӧн кипод улын органъяслӧн удж нуӧдӧм йылысь юӧр, кутшӧмӧс йӧзӧдӧны “Ӧтуввез” юӧртан-телекоммуникация везйын,

**ЛЫДДЬӦГ**

|  |  |  |
| --- | --- | --- |
| Д/в№ | Юӧрлӧн сюрӧс | Йӧзӧдан тшӧкыдлун |
| 1 | 2 | 3 |
| I. Коми Республикаса олӧмӧ пӧртысь власьт системаын Коми Республикаса Юралысьлӧн кипод улын орган йылысь (водзӧ - Коми Республикаса канму орган) ӧтувъя юӧр | | |
| 1. | Коми Республикаса канму органлӧн ним, пошта инпас, электроннӧй пошта инпас, справка сетан службаяслӧн телефон номеръяс | Видзӧны кадлы лӧсялӧмӧн |
| 2. | Коми Республикаса канму органлӧн уджмогъяс йылысь, сылӧн тэчас юкӧдувъяслӧн могъяс да уджъяс йылысь тӧдмӧгъяс, а сідзжӧ тайӧ уджмогъяссӧ, могъяссӧ да уджъяссӧ урчитысь нормативнӧй инӧда актъяс лыддьӧг | Коми Республикаса нормативнӧй инӧда акт вынсялан лунсянь 5 уджалан лун чӧжӧн. Видзӧны кадлы лӧсялӧмӧн |
| 3. | Коми Республикаса канму органлӧн, Коми Республикаса канму учреждениеяслӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, коллегиальнӧй органъяслӧн тэчас | Тэчас вынсьӧдан либӧ вежан лунсянь 5 уджалан лун чӧжӧн |
| 4. | Коми Республикаса канму органлӧн, сылӧн тэчас юкӧдувъяслӧн юрнуӧдысь йылысь Коми Республикаса канму органъяслӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, юрнуӧдысьяс йылысь тӧдмӧгъяс, торйӧн кӧ, ов, ним, вич, а сідзжӧ индӧм йӧзлӧн сӧгласие дырйи на йылысь мукӧд юӧр | Индан лунсянь 3 уджалан лун чӧжӧн. Видзӧны кадлы лӧсялӧмӧн |
| 5. | Коми Республикаса канму учреждениеяс лыддьӧг, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, налӧн могъяс да уджъяс йылысь тӧдмӧгъяс, а сідзжӧ пошта инпасъяс, электроннӧй пошта инпасъяс (эмӧсь кӧ), индӧм канму учреждениеясса справка сетан службаяслӧн телефон номеръяс | Канму учреждение лӧсьӧдӧм йылысь инӧда акт примитан лунсянь 5 уджалан лун чӧжӧн. Видзӧны кадлы лӧсялӧмӧн |
| 6. | Коми Республикаса канму органын канму служба чинъясын уджалысь гражданскӧй служащӧйяслӧн, кутшӧмъясӧс пыртӧма Коми Республикаса нормативнӧй актъясӧн урчитӧм лӧсялана лыддьӧгӧ, чӧжӧс, рӧскод, эмбур да эмбур сяма кӧсйысьӧмъяс йылысь тӧдмӧгъяс, а сідзжӧ налӧн гӧтыръяслӧн (верӧсъяслӧн) да тыр арлыдтӧм челядьлӧн чӧжӧс, рӧскод, эмбур да эмбур сяма кӧсйысьӧмъяс йылысь тӧдмӧгъяс | “Коррупциялы паныд удж нуӧдан юалӧмъяс” Россия Федерацияса Президентлӧн 2013 во сора тӧлысь 8 лунся 613 №-а Индӧдӧн урчитӧм кадколастъясӧ |
| 7. | Коми Республикаса канму учреждениеясса, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, юрнуӧдысьясӧн сетан чӧжӧс, рӧскод, эмбур да эмбур сяма кӧсйысьӧмъяс йылысь тӧдмӧгъяс, а сідзжӧ налӧн гӧтыръяслӧн (верӧсъяслӧн) да тыр арлыдтӧм челядьлӧн чӧжӧс, рӧскод, эмбур да эмбур сяма кӧсйысьӧмъяс йылысь тӧдмӧгъяс | “Коррупциялы паныд удж нуӧдан юалӧмъяс” Россия Федерацияса Президентлӧн 2013 во сора тӧлысь 8 лунся 613 №-а Индӧдӧн урчитӧм кадколастъясӧ |
| 8. | Коми Республикаса канму органӧн лӧсьӧдӧм йӧзӧс юӧртан средствояс йылысь тӧдмӧгъяс (эмӧсь кӧ), торйӧн кӧ, лӧсьӧдӧм йӧзӧс юӧртан средствояс лыддьӧг, йӧзӧс юӧртан средствояслӧн пошта инпасъяс, электроннӧй пошта инпасъяс (эмӧсь кӧ), телефон номеръяс да официальнӧй сайт инпасъяс | Йӧзӧс юӧртан средство пасъян лунсянь 5 уджалан лун чӧжӧн. Видзӧны кадлы лӧсялӧмӧн |
| 9. | Коми Республикаса канму органӧн, Коми Республикаса канму учреждениеясӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, веськӧдлан юӧртан системаяслӧн, мыччӧд банкъяслӧн, реестръяслӧн, регистръяслӧн лыддьӧгъяс | Видзӧны кадлы лӧсялӧмӧн |
| II. Коми Республикаса канму органлӧн  норма лӧсьӧдан удж нуӧдӧм йылысь юӧр | | |
| 10. | Коми Республикаса канму органӧн йӧзӧдӧм нормативнӧй инӧда актъяс, сы лыдын сэтчӧ вежсьӧмъяс пыртӧм йылысь, найӧс вынтӧмӧн лыддьӧм йылысь тӧдмӧгъяс | Нормативнӧй инӧда акт вынсялан лунсянь 5 уджалан лун чӧжӧн |
| 11. | Коми Республикаса канму органлӧн нормативнӧй инӧда актъяс вынтӧмъясӧн лыддьӧм йылысь делӧяс серти ёрд шуӧмъяс йылысь тӧдмӧгъяс | Коми Республикаса канму органӧ ёрд шуӧм воан лунсянь 5 уджалан лун чӧжӧн |
| 12. | Оланпасъяс серти да мукӧд нормативнӧй инӧда акт серти Коми Республикаса канму органӧн видлалӧм вылӧ примитан шыӧдчӧмъяслӧн, заявлениеяслӧн да мукӧд документлӧн урчитӧм форма | Вынсьӧдан лунсянь 5 уджалан лун чӧжӧн. Видзӧны кадлы лӧсялӧмӧн |
| 13. | Коми Республикаса канму органӧн примитӧм нормативнӧй инӧда актъяс да мукӧд помшуӧм обжалуйтан пӧрадок йылысь тӧдмӧгъяс | Видзӧны кадлы лӧсялӧмӧн |
| 14. | Коми Республикаса нормативнӧй инӧда акт балаяс йылысь юӧр, кутшӧмъясӧс лӧсьӧдіс Коми Республикаса канму орган, найӧс йӧзкотырӧн видлалӧм вылӧ | “Коми Республикаса Юралысьлысь нормативнӧй инӧда акт балаяс лӧсьӧдӧм да найӧс йӧзкотырӧн видлалан бӧртасъяс йылысь юӧр йӧзӧдан пӧрадок йылысь” Коми Республикаса Юралысьлӧн 2014 во ӧшым тӧлысь 23 лунся 138 №-а Индӧдӧн, “Коми Республикаса олӧмӧ пӧртысь власьт системаын органъясӧн Коми Республикаса нормативнӧй инӧда акт балаяс дасьтӧм да ӧтйӧза видлалӧм бӧрын налысь бӧртасъяс лӧсьӧдӧм йылысь юӧр восьсаӧн вӧчан пӧрадок йылысь” Коми Республикаса Веськӧдлан котырлӧн 2014 во ӧшым тӧлысь 29 лунся 560 №-а шуӧмӧн урчитӧм кадколастъясӧ |
| III. Коми Республикаса канму органлӧн ӧнія удж нуӧдӧм йылысь юӧр | | |
| 15. | Коми Республикаса канму органлӧн удж нуӧдан планъяс да петкӧдласъяс | Вынсьӧдан лунсянь 5 уджалан лун чӧжӧн |
| 16. | Коми Республикаса канму органлысь удж нуӧдан планъяс да петкӧдласъяс збыльмӧдӧм йылысь отчётъяс | Вынсьӧдан лунсянь 5 уджалан лун чӧжӧн |
| 17. | Коми Республикаса торъя мога да (либӧ) канму, дінму уджтасъяс лыддьӧг, кутшӧмъяслӧн заказчикӧн либӧ збыльмӧдысьӧн лоӧ Коми Республикаса канму орган | Видзӧны кадлы лӧсялӧмӧн |
| 18. | Коми Республикаса торъя мога да (либӧ) канму, дінму уджтасъяс збыльмӧдан бӧртасъяс йылысь, торъя мога петкӧдласъясӧдз воӧдчӧм йылысь, торъя мога да (либӧ) канму, дінму уджтас збыльмӧдӧм вылӧ видзӧм сьӧм ыджда йылысь, а сідзжӧ уджтасса мероприятиеяс збыльмӧдӧм серти мониторинглӧн бӧртасъяс йылысь тӧдмӧгъяс | Быд квартал |
| 19. | Коми Республикаса канму органлӧн удж нуӧдӧм йылысь юӧртан да аналитика материалъяс (юӧртан докладъяс, отчётъяс, обзоръяс) | Видзӧны кадлы лӧсялӧмӧн |
| 20. | Коми Республикаса канму органлӧн войтыркостса ӧтувъя уджын участвуйтӧм йылысь юӧр | Видзӧны кадлы лӧсялӧмӧн |
| 21. | Коми Республикалӧн канму органса юрнуӧдысьлӧн официальнӧй визитъяс да удж кузя ветлӧмъяс йылысь, а сідзжӧ Коми Республикаса канму органӧн котыртан официальнӧй мероприятиеяс йылысь юӧр (чукӧртчылӧмъяс, аддзысьлӧмъяс, брифингъяс, семинаръяс, “гӧгрӧс пызанъяс” да мукӧд мероприятие), торйӧн кӧ, локтан официальнӧй визитъяслӧн да удж кузя ветлӧмъяслӧн, официальнӧй мероприятиеяслӧн анонсъяс да налӧн бӧртасъяс | Официальнӧй визитлӧн, удж кузя ветлӧмлӧн, официальнӧй мероприятиелӧн анонсъяс – индӧм мероприятиеяс заводиттӧдз 1 уджалан лун чӧжӧн. Официальнӧй визитлӧн, удж кузя ветлӧмлӧн, официальнӧй мероприятиелӧн кывкӧртӧдъяс – индӧм мероприятиеяс помасьӧм бӧрын 3 уджалан лун чӧжӧн. |
| 22. | Коми Республикалӧн канму органса юрнуӧдысьлӧн, сійӧс вежысьяслӧн официальнӧй выступление да заявление текстъяс | Выступитӧм бӧрын 1 уджалан лун чӧжӧн |
| 23. | Олысьясӧс да мутасъяс виччысьтӧмторъясысь видзӧм йылысь да налысь видзчысянлун могмӧдӧм вылӧ примитӧм мераяс йылысь юӧр, водзвыв висьталан да лоӧм виччысьтӧмторъяс йылысь, олысьясӧс наысь доръян приёмъяс да ногъяс йылысь юӧр | Видзӧны кадлы лӧсялӧмӧн |
| 24. | Коми Республикаса канму органӧн сылӧн уджмогъяс серти нуӧдӧм прӧверкаяслӧн бӧртасъяс йылысь юӧр, Коми Республикаса канму органын, Коми Республикаса канму учреждениеясын, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, прӧверкаяс нуӧдан бӧртасъяс йылысь юӧр, а сідзжӧ Коми Республикаса канму органӧн, Коми Республикаса канму учреждениеясӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, прӧверкаяслӧн бӧртасъяс серти эрдӧдӧм торкӧмъяс бырӧдан да наысь ӧлӧдан примитӧм либӧ примитан мераяс йылысь юӧр, тайӧ лыддьӧглӧн 30 позицияӧн урчитӧм юӧр кындзи | Прӧверкаяслӧн бӧртасъяс йылысь юӧр – прӧверка серти акт кырымалан лунсянь 5 уджалан лунысь оз сёрджык. Прӧверкаяслӧн бӧртасъяс серти примитӧм либӧ примитан мераяс йылысь юӧр – прӧверка нуӧдысь органӧ сійӧс ыстан лунсянь 5 уджалан лунысь оз сёрджык |
| 25. | Пытшкӧсса канму финансӧвӧй контроль збыльмӧдан органӧн нуӧдӧм контрольнӧй мероприятиеяслӧн бӧртасъяс йылысь юӧр | Планын индӧм контрольнӧй мероприятие помалан кадпассянь 3 тӧлысь чӧжӧн |
| 26. | Коми Республикаса канму органлӧн Россия Федерацияса канму власьт органъяскӧд, Коми Республикаса канму органъяскӧд, ӧтйӧза ӧтувъяскӧд, кансяма ютыръяскӧд, профессиональнӧй котыръяскӧд да мукӧд организациякӧд ӧтувъя удж нуӧдӧм йылысь тӧдмӧгъяс да индӧм органъяскӧд ӧтувъя удж йылысь артмӧдчӧмъяс | Мероприятие нуӧдӧм бӧрын либӧ индӧм органъяслӧн ӧтувъя удж йылысь артмӧдчӧм кырымалӧм бӧрын 5 уджалан лун чӧжӧн |
| 27. | Коми Республикаса канму органлӧн закупка планъяс (закупка планъясӧ вежсьӧмъяс) (http://zakupki.gov.ru вылӧ гиперссылка) | Канму да муниципальнӧй коланлун вылӧ вузӧс, уджъяс, услугаяс ньӧбан юкӧнын контракт система йылысь Россия Федерацияса оланпастэчасӧн урчитӧм кадколастъясӧ |
| 28. | Канму заданиеяс йылысь юӧр, Коми Республикаса канму учреждениеясӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, канму заданиеяс збыльмӧдӧм йылысь отчётъяс йылысь юӧр | “Коми Республикаса канму учреждениеяс серти канму услугаяс сетӧм (уджъяс вӧчӧм) вылӧ канму задание лӧсьӧдан, канму задание збыльмӧдӧмсӧ сьӧмӧн могмӧдан да Коми Республикаса сьӧмкуд да асшӧрлуна учреждениеяслы Коми Республикаса республиканскӧй сьӧмкудйысь субсидияяс сетан пӧрадок йылысь да Коми Республикаса Веськӧдлан котырлысь ӧткымын шуӧм вынтӧмӧн лыддьӧм йылысь” Коми Республикаса Веськӧдлан котырлӧн 2015 во ӧшым тӧлысь 8 лунся 506 №-а шуӧмӧн урчитӧм кадколастъясӧ |
| 29. | Мукӧд мог вылӧ субсидияяс лыддьӧг, кутшӧмъясӧс сетӧны Коми Республикаса сьӧмкуд да асшӧрлуна учреждениеяслы, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган | “Коми Республикаса канму учреждениеяс серти канму услугаяс сетӧм (уджъяс вӧчӧм) вылӧ канму задание лӧсьӧдан, канму задание збыльмӧдӧмсӧ сьӧмӧн могмӧдан да Коми Республикаса сьӧмкуд да асшӧрлуна учреждениеяслы Коми Республикаса республиканскӧй сьӧмкудйысь субсидияяс сетан пӧрадок йылысь да Коми Республикаса Веськӧдлан котырлысь ӧткымын шуӧм вынтӧмӧн лыддьӧм йылысь” Коми Республикаса Веськӧдлан котырлӧн 2015 во ӧшым тӧлысь 8 лунся 506 №-а шуӧмӧн урчитӧм кадколастъясӧ |
| 30. | Канму коланлун вылӧ вузӧс, уджъяс, услугаяс ньӧбӧм йылысь юӧр канму да муниципальнӧй коланлун вылӧ вузӧс, уджъяс, услугаяс ньӧбан юкӧнын контракт система йылысь Россия Федерацияса оланпастэчас серти (http://zakupki.gov.ru вылӧ гиперссылка) | Канму да муниципальнӧй коланлун вылӧ вузӧс, уджъяс, услугаяс ньӧбан юкӧнын контракт система йылысь Россия Федерацияса оланпастэчасӧн урчитӧм кадколастъясӧ |
| 31. | Коми Республикаса канму органлысь уджсӧ юӧр боксянь могмӧдӧм вылӧ да йӧзӧс юӧртан средствояслы отсӧг сетӧм вылӧ сьӧмкуд ассигнованиеяс видзӧм йылысь отчёт | Отчётнӧй кадпас бӧрын 5 уджалан лун чӧжӧн (сора тӧлысь 1 лун, ӧшым тӧлысь 31 лун) |
| IV. Коми Республикаса канму органлӧн удж нуӧдӧм йылысь  статистическӧй юӧр | | |
| 32. | Статистическӧй мыччӧдъяс да петкӧдласъяс, кутшӧмъяс петкӧдлӧны олӧмлысь экономическӧй, социальнӧй да мукӧд юкӧн да налысь сӧвманногсӧ, кутшӧмъясӧс ладмӧдӧ Коми Республикаса канму орган | Быд квартал |
| 33. | Коми Республикаса канму органӧн, Коми Республикаса канму учреждениеясӧн, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, сьӧмкуд сьӧм видзӧм йылысь тӧдмӧгъяс | Быд квартал |
| 34. | Организацияяслы да асшӧр уджалысьяслы сетӧм кокньӧдъяс, кадколаст нюжӧдӧм, вочасӧн мынтысьӧм йылысь, а сідзжӧ Коми Республикаса республиканскӧй сьӧмкудйӧ мынтысьӧмъясысь уджйӧз киритӧм йылысь тӧдмӧгъяс | Быд тӧлысь |
| V. Коми Республикаса канму органӧн лӧсьӧдӧм координируйтан да сӧвещайтчан органъяс йылысь юӧр | | |
| 35. | Коми Республикаса канму органӧн лӧсьӧдӧм координируйтан да сӧвещайтчан органъяс лыддьӧг | Лӧсьӧдӧм бӧрын 5 уджалан лун чӧжӧн |
| 36. | Координируйтан да сӧвещайтчан органъяс лӧсьӧдан да налысь удж нуӧдан юалӧмъяс ладмӧдысь инӧда актъяс | Инӧда акт вынсялан лунсянь 5 уджалан лун чӧжӧн |
| 37. | Координируйтан да сӧвещайтчан органъяслӧн тэчас йылысь тӧдмӧгъяс (координируйтан да сӧвещайтчан органъясса юрнуӧдысьяслӧн да сэтчӧ пырысьяслӧн ов, ним, вич, чин) | Инӧда акт вынсялан лунсянь 5 уджалан лун чӧжӧн |
| 38. | Координируйтан да сӧвещайтчан органъяслӧн чукӧртчылӧмъяс йылысь юӧр, торйӧн кӧ, координируйтан да сӧвещайтчан органъяслӧн чукӧртчылӧмъяс серти анонсъяс | Чукӧртчылӧмъяслӧн анонсъяс – чукӧртчылан лунӧдз 3 уджалан лунӧн водзджык. Чукӧртчылӧмъясса сёрнигижӧдъяс – сёрнигижӧд кырымалӧм бӧрын 5 уджалан лун чӧжӧн |
| VI. Коми Республикаса канму органӧс кадръясӧн могмӧдӧм йылысь юӧр | | |
| 39. | Гражданалы канму гражданскӧй служба вылӧ пыран пӧрадок | Видзӧны кадлы лӧсялӧмӧн |
| 40. | Коми Республикаса канму органын канму гражданскӧй службаса прӧст чинъяс йылысь тӧдмӧгъяс | Конкурс нуӧдан лунӧдз 21 лунӧн водзджык |
| 41. | Коми Республикаса канму органын канму гражданскӧй службаса прӧст чинъясӧ пырны кӧсйысь кандидатъяслӧн квалификация дорӧ корӧмъяс | Конкурс нуӧдан лунӧдз 21 лунӧн водзджык |
| 42. | Канму службаса прӧст чинъясӧ пырӧм вылӧ конкурсъяслӧн условиеяс да бӧртасъяс | Конкурсса условиеяссӧ йӧзӧдӧны конкурс нуӧдан лунӧдз 21 лунӧн водзджык;  бӧртасъяс – конкурс помалан лунсянь 7 лун чӧжӧн |
| 43. | Телефон номеръяс, электроннӧй пошта инпас, мый серти позьӧ тӧдмавны Коми Республикаса канму органын прӧст чинъясӧ пырӧм йылысь юӧрсӧ | Видзӧны кадлы лӧсялӧмӧн |
| 44. | Коми Республикаса канму органын канму гражданскӧй службаса прӧст чинъясӧ пырӧм вылӧ конкурсъяс котыртысь да нуӧдысь комиссияясӧ пырысьяс | Комиссиялысь тэчас вынсьӧдӧм бӧрын 5 уджалан лун чӧжӧн. Видзӧны кадлы лӧсялӧмӧн |
| 45. | Коми Республикаса канму органын канму гражданскӧй службаса прӧст чинъясӧ пырӧм вылӧ конкурсса бӧртасъяс обжалуйтан пӧрадок | Видзӧны кадлы лӧсялӧмӧн |
| 46. | Коми Республикаса канму гражданскӧй служащӧйяслӧн служебнӧй оласног дорӧ корӧмъясӧ кутчысян да интересъясын ёсьлун ладмӧдан комиссиялӧн уджалан пӧрадок, сы лыдын Коми Республикаса канму гражданскӧй служащӧйясӧн служебнӧй оласног дорӧ корӧмъясӧ кутчысян да интересъясын ёсьлун ладмӧдан комиссия вылын видлалӧм вылӧ заявлениеяс сетан пӧрадок | Пӧрадок вынсьӧдан лунсянь 5 уджалан лун чӧжӧн. Видзӧны кадлы лӧсялӧмӧн |
| 47. | Коми Республикаса канму органын, Коми Республикаса канму учреждениеясын, кодъяс серти учредитысьлысь уджъяс да уджмогъяс збыльмӧдӧ Коми Республикаса канму орган, коррупциялы паныд примитан мераяс йылысь юӧр | Видзӧны кадлы лӧсялӧмӧн |
| VII. Гражданалӧн, организацияяслӧн, ӧтйӧза ӧтувъяслӧн шыӧдчӧмъясӧн Коми Республикаса канму органлӧн удж нуӧдӧм йылысь юӧр | | |
| 48. | Коми Республикаса канму органлысь гражданалӧн (торъя йӧзлӧн), сы лыдын организацияяслӧн (юридическӧй кывкутысьяслӧн), ӧтйӧза ӧтувъяслӧн шыӧдчӧмъясӧн удж ладмӧдан акт лыддьӧг | Видзӧны кадлы лӧсялӧмӧн |
| 49. | Коми Республикаса канму органын гражданаӧс (торъя йӧзӧс), сы лыдын организацияясӧс (юридическӧй кывкутысьясӧс), ӧтйӧза ӧтувъясӧс примитан пӧрадок опишитӧм | Видзӧны кадлы лӧсялӧмӧн |
| 50. | Коми Республикаса канму органын шыӧдчӧмъяс видлалан бӧртасъяс йылысь ӧтувтӧм юӧр | Видзӧны кадлы лӧсялӧмӧн |
| 51. | Нормативнӧй инӧда акт текстъяс, кутшӧмъяс ладмӧдӧны Коми Республикаса канму органӧ торъя йӧзлысь да юридическӧй кывкутысьяслысь ӧтувъя юалӧмъяс серти шыӧдчӧмъяс примитан пӧрадоксӧ, сы лыдын юӧр сетӧм йылысь запросӧн | Видзӧны кадлы лӧсялӧмӧн |
| 52. | Тэчас юкӧдувса юрнуӧдысьлӧн либӧ мӧд чина мортлӧн ов, ним, вич, коді уджмогъяс серти котыртӧ Коми Республикаса канму органын йӧзӧс примитӧмсӧ да могмӧдӧ налысь шыӧдчӧмъяс видлалӧмсӧ | Видзӧны кадлы лӧсялӧмӧн |
| 53. | Коми Республикаса канму органын шыӧдчӧмъяс примитӧм да видлалӧм йылысь юӧр босьтӧм вылӧ справка сетан телефон номер | Видзӧны кадлы лӧсялӧмӧн |
| 54. | Коми Республикаса канму органын гражданаӧс (торъя йӧзӧс), сы лыдын организацияясӧс (юридическӧй кывкутысьясӧс), ӧтйӧза ӧтувъясӧс примитан кад йылысь юӧр | Видзӧны кадлы лӧсялӧмӧн |
| 55. | Коми Республикаса канму органын гражданалысь (торъя йӧзлысь), сы лыдын организацияяслысь (юридическӧй кывкутысьяслысь), ӧтйӧза ӧтувъяслысь шыӧдчӧмъяс видлалан пӧрадок опишитӧм | Видзӧны кадлы лӧсялӧмӧн |

Пасйӧд.

Сэк, кор канму органлӧн уджалан юкӧнкӧд йитӧдын лыддьӧглӧн торъя позицияяс серти юӧрыс абу, сылӧн абулун йылысь тӧдмӧгъяссӧ оз йӧзӧдны “Ӧтуввез” юӧртан-телекоммуникация везйын.